Nem te vagy az...
Nem te vagy az, kiért olyan forrón égek, 
Mit nekem most édes arczod szende bája?!
Rég megfakúlt lelkem tűnő ifjúsága 
És a messze múlt az, melyre visszanézek! 

Olykor rád ha téved néma pillantásom 
S két szemed sugárit elmerülve nézem, 
Titkos hangok árja incselkedik vélem, 
Oh, de nem te vagy az, kinek szavát várom! 

Múltak árnyékával társalog a lelkem, 
Mosolyognak felém ismerős vonások, 
Ajkadban egy másik néma ajkat látok, 
És egy megtört szempárt csillogó szemedben!

(1841)
Versek

ru:Нет, не тебя так пылко я люблю (Лермонтов)